cyanic-selkie/wikianc huggingface dataset:
বার্মায় ১৯৬৭-এর চীনা বিরোধী দাঙ্গা
জেনারেল নে উইনের অভ্যুত্থানের পর চীন-বর্মী সম্পর্ক (১৯৬২)
১৯৬২ সালে বার্মিজ কমান্ডার-ইন-চিফ জেনারেল নে উইনের নেতৃত্বে বার্মিজ অভ্যুত্থানের পর বার্মা ও চীন সম্পর্ক স্থিতিশীল ছিল। বার্মার এ নতুন সরকার ইউনিয়ন বিপ্লবী পরিষদ ইতিবাচক নিরপেক্ষতা এবং জোটনিরপেক্ষ নীতি বজায় রাখে। ১৯৬২ সালের ২রা মার্চ অভ্যুত্থানের দুই দিন পর চীন বার্মার এ নতুন সরকারকে স্বীকৃতি দেয়। এর দুই মাস পর বিপ্লবী পরিষদ একটি নতুন আর্থ-সামাজিক ভিত্তি " বার্মিজ সমাজতন্ত্রের পথ " বাস্তবায়ন করে। ১৯৬২ সালের ৪ঠা জুলাই বিপ্লবী পরিষদ বার্মায় সমাজতান্ত্রিক বিপ্লবের নেতৃত্ব দেওয়ার জন্য বার্মা সোশ্যালিস্ট প্রোগ্রাম পার্টি প্রতিষ্ঠা করে। ১৯৬৪-১৯৬৫ সময়কালে বার্মার অর্থনীতি জাতীয়করণ করা হয়। এই প্রক্রিয়াটি বার্মার চীনা জাতিগোষ্ঠীর ৬,৭০০টি দোকান, দুটি বেইজিং ভিত্তিক ব্যাঙ্ক এবং শিক্ষাপ্রতিষ্ঠান এবং বার্মার বিদেশী ভাষার সংবাদপত্রকে প্রভাবিত করে। স্বার্থের উপর প্রভাব থাকা সত্ত্বেও চীন বার্মার অর্থনৈতিক পরিকল্পনাকে সমর্থন করতে থাকে। ১৯৬৪ সালের জুন মাসে চীনা সরকার জেনারেল নে উইনকে একটি আসন্ন অভ্যুত্থানের কথা জানায়। ১৯৬৪ সালের জুলাই মাসে ঝাউ এনলাই নে উইনের সমর্থনে বার্মাতে একটি গোপন সফর করেন।
কিন্তু ১৯৬৫ সালের শেষের দিকে চীন হতাশ হয়েছিল যে বার্মা ভিয়েতনাম যুদ্ধে মার্কিন যুক্তরাষ্ট্রের বিরোধীতা করেনি। বার্মা তার ভূখণ্ডে ভারত বিরোধী মিজো বিদ্রোহীদের প্রশিক্ষণের অনুমতি দিতে অস্বীকার করায় চীন তখনও হতাশ হয়। উপরন্তু, নে উইন আন্তর্জাতিক সম্প্রদায়ের সাথে নতুন সম্পর্ক খুঁজতে শুরু করে। তিনি ভারত, সোভিয়েত ইউনিয়ন, পাকিস্তান, চেকোস্লোভাকিয়া, থাইল্যান্ড এবং জাপান সফর করেন। ১৯৬৬ সালে নে উইন মার্কিন যুক্তরাষ্ট্র সফরে যান। এই সময়ে বার্মা সোভিয়েত ইউনিয়নের কাছ থেকে প্রযুক্তিগত সহায়তা পেয়েছিল এবং চীনের সহায়তার প্রস্তাব প্রত্যাখ্যান করেছিল। চীন বার্মায় রাজনৈতিক ও অর্থনৈতিক আধিপত্য অর্জনে ব্যর্থ হচ্ছিল।
প্রতিক্রিয়ায়, চীন বার্মায় সাংস্কৃতিক বিপ্লবের উপাদানগুলিকে উস্কে দেয় এবং বার্মা কমিউনিস্ট পার্টিকে সমর্থন দেয়।
সাংস্কৃতিক বিপ্লবের বিস্তার
১৯৬৭ সাল থেকে গণপ্রজাতন্ত্রী চীন সরকার সাংস্কৃতিক বিপ্লবকে সমর্থন করার জন্য দক্ষিণ-পূর্ব এশিয়া জুড়ে চীনা সম্প্রদায়কে আহ্বান জানায়। ১৯৫২ সালের প্রথম দিকে বার্মার সরকার বার্মার সমস্ত চীনা স্কুলকে প্রাইভেট স্কুল অ্যাক্টের অধীনে নিবন্ধন করতে বলেছিল। খুব কম স্কুল তা করেছিলো। ১৯৬২ সালে বার্মার ২৫৯টি চীনা স্কুলের মধ্যে ১৮৩টি (৭০শতাংশ) গণপ্রজাতন্ত্রী চীনকে তাদের সমর্থন ঘোষণা করে। ১৯৬৩ সালে বার্মা একটি নতুন প্রাইভেট স্কুল রেজিস্ট্রেশন অ্যাক্ট নিয়ে আসে যা বিশ জনের বেশি ছাত্র থাকা সমস্ত প্রাইভেট স্কুলে প্রয়োগ করে। ১৯৬৫ সালে বিএসপিপি সরকার বেসরকারি স্কুল জাতীয়করণ করে। বার্মিজ নাগরিকত্ব ধারণ করেনি এমন চীনা বেসরকারি স্কুলের শিক্ষকদের বরখাস্ত করে। ছাত্রদের বার্মিজ জাতীয় প্রতীক এবং জেনারেল অং সানের ছবি ছাড়া রাজনৈতিক ব্যাজ পরার উপর নিষেধাজ্ঞা জারি করে। ১৯৬৬ সালে এটি অনুমান করা হয় যে ৪৭০টি প্রাইভেট স্কুল সাংস্কৃতিক বিপ্লবকে সমর্থন করেছিল আর ২০০টি করেনি।
দাঙ্গা (২৬শে জুন ১৯৬৭)
বার্মার চীনা জাতিগোষ্ঠীর ছাত্ররা রেঙ্গুনে চীনা দূতাবাসের সমর্থনে মাও সেতুংকে চিত্রিত ব্যাজ না পরার জন্য বার্মিজ সরকারের নির্দেশনা অমান্য করছিল। ১৯৬৭ সালের ২২শে জুন রেঙ্গুন ৩নং ন্যাশনাল এলিমেন্টারি স্কুলে ছাত্র ও শিক্ষকদের মধ্যে বিরোধের সূত্রপাত ঘটে। কাছাকাছি ঝং ঝেং মিডল স্কুলে অনুরূপ বিরোধ সংঘটিত হয় এবং পুলিশ হস্তক্ষেপ না করা পর্যন্ত তা অব্যাহত ছিল।
অভিযোগ করা হয় যে ১৯৬৭ সালের ২২মে জুন ইউ মিন-শেং সিনহুয়া নিউজ এজেন্সির একজন সংবাদদাতা আর দূতাবাসের রেড গার্ডরা চীনা জাতিগোষ্ঠীর ছাত্রদের চেয়ারম্যান মাও ব্যাজ এবং "লিটল রেড বুক" বিতরণ করছিলো।
১৯৬৭ সালের ২৬শে জুন বার্মিজ নাগরিকরা ওভারসিজ চাইনিজ মিডল স্কুল, চাইনিজ টিচার্স লিগ, ইরাবদি রিভার গ্লি ক্লাব, চাইনিজ ক্লার্কস অ্যাসোসিয়েশন, চীনা দূতাবাস এবং চীনা সম্প্রদায়ের উপর হামলা চালায়। দূতাবাসে পাথর ও টাইলস নিক্ষেপ করা হয় এবং চীনা জাতীয় প্রতীক সব কেড়ে নেয়।
১৯৬৭ সালে ২৭শে জুন বার্মিজ দাঙ্গাকারীরা সিনহুয়া নিউ এজেন্সি অফিস, চীনা বেসামরিক বিমান চলাচল প্রশাসন,অর্থনৈতিক ও বাণিজ্যিক পরামর্শকের অফিসে হামলা চালায়। বার্মিজ সরকার নয়টি চীনা সম্প্রদায়ের স্কুল বন্ধের নির্দেশ দেয়।
১৯৬৭ সালের ২৮শে জুন দূতাবাসে দাঙ্গার ফলে একজন চীনা সম্প্রদায়কে সহায়তাকারী প্রযুক্তিবিদ লিউ ই নিহত হয় এবং বেশ কয়েকজন কূটনীতিক আহত হয়। চীনা মালিকানাধীন প্রতিষ্ঠান, যেমন: বিউটি পার্লার, সিনেম, দোকান এবং রেস্তোরাঁ পুড়িয়ে ফেলা হয় বা আবর্জনা করে ফেলা হয়। ৩১ জন চীনা নিহত এবং অন্যরা আহত বা গ্রেফতার হয়।
১৯৬৭ সালের ২৯শে জুন বার্মায় সামরিক আইন জারি করা হয়।
চীনের প্রতিক্রিয়া
১৯৬৭ সালের ২৮শে জুন চীনের ভাইস পররাষ্ট্রমন্ত্রী হান নিয়ানলং চীনে বার্মার রাষ্ট্রদূতকে প্রতিবাদস্বরূপ একটি চিঠি দেয়। যার বিষয়বস্তু পরের দিন পিপলস ডেইলিতে প্রকাশিত হয়েছিল। ১৯৬৭ সালের ২৯শে জুন জিয়াও-মিং রেঙ্গুনের চাইনিজ চার্জ ডি অ্যাফেয়ার্স বার্মিজ সরকারের কাছে দাঙ্গাকারীদের শাস্তি, ক্ষতিগ্রস্থদের পরিবারকে ক্ষতিপূরণ, জনসাধারণের ক্ষমা প্রার্থনা এবং বার্মায় দূতাবাসের কর্মীদের এবং চীনা নাগরিকদের নিরাপত্তা নিশ্চিত করার দাবি জানান। একই দিনে ২,০০,০০০ মানুষ বেইজিংয়ে বার্মিজ দূতাবাসের ঘিরে সমাবেশ করেছিল।তখন রেড গার্ডরা বার্মিজ পতাকা ও জাতীয় প্রতীক সরিয়ে ফেলে।
১৯৬৭ সালের আগস্ট থেকে অক্টোবরের মধ্যকালে চীন সরাসরি যোগাযোগ মাধ্যম,সংবাদপত্র ও রেডিওর মাধ্যমে অভিযোগ ও হুমকি দিয়ে বার্মাকে চাপ দেয়। ১৯৬৭ সালের জুন থেকে ১৯৭০ সালের নভেম্বরে মধ্যকালে চীনা মিডিয়া বার্মিজ কমিউনিস্ট পার্টির পদক্ষেপের প্রশংসা করে। ১৯৬৮ সালে চৌ এন-লাই চীনা পররাষ্ট্র মন্ত্রণালয়ের নিয়ন্ত্রণ গ্রহণ করেন। লিউ ইয়ের জন্য একটি স্মরণসভায় বার্মা কমিউনিস্ট পার্টির কেন্দ্রীয় কমিটির ভাইস-চেয়ারম্যান নে উইনের সরকারকে অপসারণের আহ্বান জানান। যা পিপলস ডেইলি এবং রেড ফ্ল্যাগে এই সংবাদ আকারে প্রকাশিত হয়।
বার্মা ও চীনের মধ্যে ভ্রমণ সীমিত করা হয়। চীন বার্মিজ প্রতিনিধিদের গুপ্তচরবৃত্তির অভিযোগ আনে। এরপর তিন বছর ধরে কোনো উচ্চপর্যায়ের চীনা কর্মকর্তা বার্মা সফর করেনি।
বার্মার প্রতিক্রিয়া
বার্মা সরকার শান্ত থাকার আবেদন জানায়। চীনের দাবি প্রত্যাখ্যান করা হয়। রেঙ্গুনে চীনা দূতাবাসের কর্মচারী এবং চীনাদের চলাচল সীমিত করা হয়। বার্মা-চীন ফ্রেন্ডশিপ অ্যাসোসিয়েশন, অল বার্মা পিস কমিটি এবং পিপলস ডেমোক্রেটিক ইয়ুথ লিগের মতো চীনা সংস্থার কার্যক্রমও সীমাবদ্ধ হয়।
বার্মিজ জাতীয়তাবাদ এবং নে উইনের জনপ্রিয়তা বৃদ্ধি পায়।
কারণসমূহ
১৯৭১ সালে ঝো এনলাই বলেছিলেন যে ১৯৬৮ সালে চীনা পররাষ্ট্র মন্ত্রণালয় উগ্র কমিউনিস্ট কর্তৃক নিয়ন্ত্রিত ছিল। এর ফল ছিল চীনা দূতাবাসের মাধ্যমে সাংস্কৃতিক বিপ্লবের রপ্তানি এবং বিদেশী চীনাদের কাছে বিপ্লব প্রচারে উপাদান-সামগ্রী বিতরণ। এই দাঙ্গা স্থানীয় চীনা সম্প্রদায়ের প্ররোচনায় হয়নি। চীন হয়তো ভুলভাবে ভেবেছিল যে বার্মা কমিউনিজম গ্রহণ করবে বা অন্ততপক্ষে চীনা পররাষ্ট্রনীতিকে সমর্থন করবে।
বার্মার যে কারণগুলো দাঙ্গার আগুনে ঘি ঢেলেছিলো তা হচ্ছে
সবই অসন্তোষ সৃষ্টি করেছে।
পরিণাম
দাঙ্গার সরাসরি আক্রান্ত হয় বার্মার চীনা সম্প্রদায় । তাদের জীবন হুমকির মুখে পড়ে এবং তাদের সম্পত্তি ধ্বংস করা হয়। অনেকেই হতাশ হয়েছিলেন যে চীন তাদের সুরক্ষার জন্য কিছুই করেনি। কয়েক হাজার মানুষ চীনে পালিয়ে যায়। যেখানে ৩০,০০০ থেকে ৪০,০০০ হংকং এবং ম্যাকাওতে পুনর্বাসিত হয় এবং অতিরিক্ত সংখ্যা তাইওয়ান, মালয়েশিয়া, সিঙ্গাপুর এবং পশ্চিমা দেশে পুনর্বাসিত হয়। চীনারা যারা লংই পরা বার্মিজ নাম ব্যবহার করে এবং শান জনগণের সাথে সম্পর্ক গড়েছিলো তারা স্থানীয় জনসংখ্যার সাথে আবদ্ধ হয়। তারা শান্ত জীবন যাপন করতেন এবং রাজনীতিতে কোনো সম্পৃক্ততা এড়িয়ে যেতেন।
বার্মা এবং চীনের মধ্যে কূটনৈতিক সম্পর্ক ব্যর্থ হওয়ায়, দূতাবাসগুলি চার্জ ডি অ্যাফেয়ার্স দ্বারা পরিচালিত হয়েছিল। এই ব্যবস্থা ১৯৭০ সাল পর্যন্ত অব্যাহত ছিল। ১৯৬৭ থেকে ১৯৬৯ সালের মধ্যেকালে বার্মা ও চীনের মধ্যে বাণিজ্যের মূল্য নিরানব্বই শতাংশ হ্রাস পায়। বার্মিজ কমিউনিস্ট পার্টির বিদ্রোহীদের চীন থেকে অস্ত্র ও প্রশিক্ষণ দিয়ে প্রকাশ্যে সমর্থন দেওয়া হয়।
চীন-বর্মী সম্পর্কের স্বাভাবিকীকরণ
১৯৬৮ সালে বার্মা সম্পর্কে চীনের মিডিয়ায় সমালোচনা হ্রাস পায়। টাইফুনের পর চীন বার্মার জন্য রেড ক্রসকে অনুদানও দেয়। ১৯৭০ সালে চীন ও বার্মায় রাষ্ট্রদূতরা তাদের পদে ফিরে আসেন। ১৯৭১ সালে ঝাউ এনলাইয়ের আমন্ত্রণে নে উইন চীনে একটি অনানুষ্ঠানিক সফর যান। উভয় পক্ষ বাণিজ্য ব্যবস্থার উন্নতি করতে এবং বার্মাকে চীনা অর্থনৈতিক সহায়তা পুনর্বহাল করতে সম্মত হয়। চীন আরও খোলামেলা বৈদেশিক নীতি গ্রহণ করায় সম্পর্কটিও উন্নত হয়েছিল। তা সত্ত্বেও, বার্মা এখনও বার্মা কমিউনিস্ট পার্টিকে চীনের সমর্থনের সাথে লড়াই করেছিল।
সামারার নৈরাজ্য
সামারার নৈরাজ্য দ্বারা আব্বাসীয় খিলাফতের ৮৬১-৮৭০ খ্রিষ্টাব্দের সময়কে বোঝানো হয়। এসময়ের মধ্যে অভ্যন্তরীণ অস্থিতিশীলতা বিরাজ করছিল এবং মোট চারজন খলিফার পরিবর্তন হয়। খলিফারা বিভিন্ন বিদ্রোহী সামরিক গোষ্ঠীর হাতের পুতুলে পরিণত হন। নামটি তৎকালীন রাজধানী সামারা থেকে এসেছে। ৮৬১ সালে খলিফা আল মুতাওয়াক্কিল তার তুর্কি রক্ষীর হাতে নিহত হলে এই সময়ের সূচনা হয়। তার উত্তরসুরি আল মুনতাসির ছয় মাস শাসন করেন। ধারণা করা হয় যে তার তুর্কি সেনাপ্রধান তাকে বিষপ্রয়োগ করেছিলেন। তার পরে আল মুসতাইন খলিফা হন। তুর্কি সেনা নেতৃত্বের মধ্যে বিভক্তির কারণে তিনি ৮৬৫ সালে বাগদাদে চলে যেতে সক্ষম হন। এসময় কিছু তুর্কি সেনাপ্রধান ও তাহিরিরা তাকে সাহায্য করে। কিন্তু তুর্কি সেনাদের বাকি অংশ আল মুতাজকে নতুন খলিফা নির্বাচন করে এবং বাগদাদ অবরোধ করে। মুসতাইনকে বহিষ্কার ও পরে হত্যা করা হয়। আল মুতাজ সক্ষম ও শক্তিশালী ছিলেন। তিনি তার সামরিক প্রধানদের নিয়ন্ত্রণের চেষ্টা করেন এবং সেনাবাহিনীকে বেসামরিক প্রশাসনের বাইরে রাখতে উদ্যোগী হন। এসময় তার নীতির বিরোধিতা করা হয়েছিল। ৮৬৯ সালের জুলাই মাসে তাকেও ক্ষমতাচ্যুত ও হত্যা করা হয়। তার উত্তরসুরি আল মুহতাদিও খলিফার কর্তৃত্ব শক্তিশালী করার উদ্যোগ নেন কিন্তু ৮৭০ সালের জুন মাসে তাকেও হত্যা করা হয়। মুহতাদির মৃত্যু ও আল মুতামিদের ক্ষমতালাভের পর মুসা ইবনে বুগা কেন্দ্রীক তুর্কি অংশ খলিফার দরবারের প্রধান অংশ হয়ে উঠে। এর মাধ্যমে নৈরাজ্য সমাপ্ত হয়। পরবর্তী দশকগুলোতে খিলাফত অবস্থা উন্নয়নে সফল হলেও সামারার নৈরাজ্য অবস্থা আব্বাসীয় কেন্দ্রীয় শাসনকে বড় আকারের ক্ষতি সাধন করে।
ফজল হক দেওবন্দি
ফজল হক দেওবন্দি (হাজী ফজল হক (حاجی فضلِ حق) ছিলেন একজন ভারতীয় দেওবন্দি সুন্নি মুসলিম পণ্ডিত এবং দারুল উলুম দেওবন্দের প্রাক্তন আচার্য। তিনি প্রতিষ্ঠালগ্ন থেকে দারুল উলুম দেওবন্দের মজলিসে শূরার সদস্য ছিলেন।
জীবনী
হাজী ফজল হক দেওবন্দের এক মুসলিম সম্ভ্রান্ত সৈয়দ পরিবারে জন্মগ্রহণ করেন। তিনি মুহাম্মদ কাসেম নানুতুবির একনিষ্ঠ অনুসারী ছিলেন।
মাওলানা রফি উদ্দিন সফরে গেলে তিনি পরিচালকের দায়িত্ব পালন করতেন। ১৯৯২ সালে রফি উদ্দিন পদত্যাগ করলে তিনি দারুল উলুম দেওবন্দের আচার্য পদে অধিষ্ঠিত হন। প্রায় ১ বছর দায়িত্ব পালনের পর তিনি পদত্যাগ করেন।
হাজী ফজল হক হযরত নানুতুবির জীবনী রচনা করেছিলেন, যা এখনও অবধি প্রকাশিত হয়নি। মাওলানা মনজির আহসান গিলানী যিনি তাঁর উ সাওয়ান-ই মাখতূতা (পুঁথিতে জীবনী) বলেছেন, সংকলিত সাওয়ান-ই-কাসিমির বিভিন্ন জায়গায় এই অপ্রকাশিত জীবনী থেকে কিছু অংশ দেওয়া হয়েছে। এই অংশগুলি থেকে এটি প্রদর্শিত হয় যে এটি একটি খুব বিস্তৃত এবং সম্পূর্ণ জীবনী হতে হবে। দারুল উলূমে যোগদানের আগে তিনি দীর্ঘদিন সাহারানপুরে সরকারী শিক্ষা বিভাগে দায়িত্ব পালন করেছিলেন।
বর্বর জাতিগোষ্ঠী
বর্বর বা বারবারাস মূলত একটি জনগোষ্ঠীকে নির্দেশ করে যারা ভারতীয় মহাকাব্য মহাভারতে উল্লেখিত হয়েছিল। এই জনগোষ্ঠীর সাথে মহাভারতে   যবন, শাকা, কামবোজা জাতিরও উল্লেখ ছিল। বর্তমান প্রেক্ষাপটে কোন অসভ্য ও হিংস্র প্রকৃতির মানুষদের বোঝাতে বর্বর শব্দটি ব্যবহৃত হয়ে থাকে।
চাইবাসা
ভূগোল উপাত্ত
শহরটি সমুদ্র সমতল থেকে উচুতে অবস্থিত।চাইবাসা   অবস্থিত।এই শহর রাজ্যের রাজধানী রাঁচি থেকে ১৪০ কিমি, চক্রধমপুর থেকে ২৫ কিমি ও জামসেদপুর শহর থেকে ৫৮ কিমি দূরবে অবস্থিত।.
জনসংখ্যা
ভারতের জনগননা চাইবাসা শহরের জনসংখ্যা হল ৬৩৪৬৮।এই শহরের মোট পরিবারের সংখ্যা ১০,৫৯৬ টি। শহরে মোট পুরুষের সংখ্যা ৩৩,৬৮৬ এবং মহিলার সংখ্যা ৩৯৯৬২ জন।. চাইবাসা শহরে মোট স্বাক্ষরতার হার ৫৯.৫% যা জাতীয় হার ৭৪.৪ এর কম।১২ শতাং জন সংখ্যার বয়স ০-৬ বছরের মধ্যে।
আর্তুর মেলো
আর্তুর এনরিকে রামোস দে ওলিভেইরা মেলো (Arthur Melo; জন্ম: ১২ আগস্ট ১৯৯৬; আর্তুর মেলো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লিভারপুল এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৩ সালে, আর্তুর ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০১৮ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২২ ম্যাচে ১টি গোল করেছেন। তিনি ব্রাজিলের হয়ে ২০১৯ কোপা আমেরিকায় অংশগ্রহণ করেছেন, যেখানে তিনি তিতের অধীনে শিরোপা জয়লাভ করেছেন।
প্রারম্ভিক জীবন
আর্তুর এনরিকে রামোস দে ওলিভেইরা মেলো ১৯৯৬ সালের ১২ই আগস্ট তারিখে ব্রাজিলের গোইয়ানিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আর্তুর ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৩ সালে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি ৭ ম্যাচে অংশগ্রহণ করে ১টি গোল করেছেন।
২০১৮ সালের ৭ই সেপ্টেম্বর তারিখে, ২২ বছর ও ২৬ দিন বয়সে, ডান পায়ে ফুটবল খেলায় পারদর্শী আর্তুর মার্কিন যুক্তরাষ্ট্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৬০তম মিনিটে মধ্যমাঠের খেলোয়াড় ফ্রেজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৫ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে আর্তুর সর্বমোট ৬ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ২ মাস ও ১০ দিন পর, ব্রাজিলের জার্সি গায়ে প্রথম গোলটি করেছেন; ২০২০ সালের ১৭ই নভেম্বর তারিখে, উরুগুয়ের বিরুদ্ধে ম্যাচের ৩৪তম মিনিটে গাব্রিয়েল জেসুসের অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
স্বেচ্ছাচার
স্বেচ্ছচার (स्वेच्छाचार, ) হল নাথ সম্প্রদায়ের একটি গুরুত্বপূর্ণ ধারণা। স্বেচ্ছাচার অর্থ 'নিজের পছন্দ মতো কাজ করা', 'স্বেচ্ছাচারিতা', 'সংযম ছাড়া কাজ করা'। শব্দটি তিনটি সংস্কৃত শব্দ স্ব (স্বয়ং), ইচ্ছা (অভিলাষ) ও চার (নির্বাসন) এর সংমিশ্রণ; যার অর্থ "ইচ্ছা অনুযায়ী আচরণ করা"।
স্বেচ্ছচার শব্দটি অবধূত উপনিষদে বন্ধ করার ক্ষেত্রে ব্যবহৃত হয়। শব্দটিকে মহানির্বাণ তন্ত্রেও নয়বার উল্লেখ করা হয়েছে। স্বেচ্ছাচার, "নিজের [সত্য] ইচ্ছা অনুসরণ করা" কালীতন্ত্র ৮.১৯-এও স্পষ্ট।
জেমকন খুলনা
জেমকন খুলনা হচ্ছে একটি ফ্রাঞ্চাইজ ভিত্তিক বাংলাদেশী টি২০ ঘরোয়া ক্রিকেট দল যারা ২০২০-২১ বঙ্গবন্ধু টি২০ কাপ প্রতিযোগিতায় প্রথম অংশ গ্রহণ করে। বাংলাদেশ ক্রিকেট বোর্ড (বিসিবি) ২ কোটি টাকার বিনিময়ে দলটির মালিকানা জেমকন গ্রুপের কাছে বিক্রয় করে।
খেলোয়াড়
১২ নভেম্বর ২০২০ তারিখে অনুষ্ঠিত খেলোয়াড় ড্রাফটে জেমকন খুলনার সাথে যুক্ত হওয়া খেলোয়াড়গন নিম্নরূপ
তীর-ধনুক
তীর-ধনুক হচ্ছে এক ধরনের নিক্ষেপণযোগ্য অস্ত্র যা নথিভুক্ত মানব ইতিহাসের সর্বাপেক্ষা প্রাচীন অস্ত্র-শস্ত্রের মধ্যে একটি। প্রায় সকল সংস্কৃতিতেই তীর-ধনুকের উল্লেখ পাওয়া যায়। এটির প্রয়োগ কৌশল, চর্চা এবং দক্ষতা ধনুর্বিদ্যা নামে পরিচিত। যে তীর-ধনুক ব্যবহার করে তাকে বলা হয় ধানুকী, ধনুর্ধর।
145px|thumb|ঐতিহাসিক যৌগিক ধনুকের একটি আধুনিক সংস্করণ, ফাইবার গ্লাস এবং কাঠ দিয়ে পুনর্নির্মিত
বিবরণ
ধনুক হলো এক নমনীয় অর্ধবৃত্তাকৃতিক চাপ যার মাধ্যমে তীর নামক বায়ু-অভিক্ষেপ ছোড়া হয়। জ্যা বা ছিলা অর্থাৎ একটি দড়ির মাধ্যমে ধনুকের উভয় প্রান্তকে সংযুক্ত করা হয়। জ্যা ধরে টান দিলে ধনুকটি বেঁকে যায় এবং এর মধ্যে জমা হয় স্থিতিস্থাপক শক্তি। পরে জ্যা ছেড়ে দিলে ধনুকটির স্থিতি শক্তি রূপান্তরিত হয় তীরের গতিশক্তিতে। যেভাবে ধনুক থেকে তীর ছুড়তে হয় তার কৌশলকে বলে  ধনুর্বিদ‍্যা।
আজকাল প্রধানত শিকার এবং খেলাধুলাতেই তীর-ধনুক ব্যবহৃত হয়। যদিও এখনো মাঝে মাঝে তাদেরকে যুদ্ধাস্ত্র হিসেবে ব্যবহার করা হয়, তবে বারুদ ও বন্দুকের উন্নয়ন এবং ক্রমবর্ধমান সেনাবাহিনীর কারণে বেশ কয়েক শতক আগেই বিশ্বের অধিকাংশ দেশ তীর-ধনুক বর্জন করেছে।
যিনি ধনুক তৈরি করেন তাকে বলা হয় বোইয়ার (Bowyer), এবং যিনি তীর প্রস্তুত করেন তাকে বলা হয় ফ্লেচার (Fletcher)।
নেহা হিঙ্গে
নেহা হিঙ্গে (জন্ম: ৩০ এপ্রিল, ১৯৮৬) একজন ভারতীয় মডেল এবং অভিনেত্রী। তিনি ফেমিনা মিস ইন্ডিয়া ২০১০ প্রতিযোগিতায় দ্বিতীয় স্থান অধিকার করেছিলেন এবং মিস ইন্টারন্যাশনাল ২০১০-এ ভারতের প্রতিনিধিত্ব করেছিলেন। মিস ইন্টারন্যাশনাল ২০১০ প্রতিযোগিতায় তিনি শীর্ষ ১৫ প্রতিযোগীর মধ্যে একজন ছিলেন।
প্রাথমিক জীবন
নেহা ভারতের শ্রীরামপুরে জন্মগ্রহণ করেছিলেন এবং মধ্যপ্রদেশের দেওয়াসে বেড়ে উঠেছিলেন। তিনি দেওয়াসের সেন্ট মেরি এবং বিসিএম উচ্চ মাধ্যমিক বিদ্যালয় থেকে বিদ্যালয়ের পাঠ সমাপ্ত করেছিলেন এবং পরে পুনের ডি.ওয়াই. পাতিল ইনস্টিটিউট অব ইঞ্জিনিয়ারিং অ্যান্ড টেকনোলজি থেকে ইঞ্জিনিয়ারিং স্নাতক করেন। নেহা একজন দক্ষ সফটওয়্যার ইঞ্জিনিয়ার হওয়া সত্ত্বেও মিস ইন্ডিয়া প্রতিযোগিতায় প্রবেশের জন্য আইটি চাকরি ছেড়ে দিয়েছিলেন।
ফেমিনা মিস ইন্ডিয়া
২০১০ সালে নেহা ফেমিনা মিস ইন্ডিয়া ইন্টারন্যাশনাল হিসাবে ভূষিত হয়েছিলেন।  এছাড়াও তিনি মিস ফ্রেশ ফেইস, মিস প্রফেশনাল এবং মিস বলিউড ডিভা'র মতো শিরোনাম জিতেছিলেন। তিনি মিস ইন্টারন্যাশনাল ২০১০-এ অংশ নিয়েছিলেন এবং শীর্ষ ১৫ প্রতিযোগীদের মধ্যে একজন ছিলেন।
২০২২–২৩ আফগানিস্তান পুরুষ ক্রিকেট দলের শ্রীলঙ্কা সফর
আফগানিস্তান পুরুষ ক্রিকেট দল ২০২২ সালের নভেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য শ্রীলঙ্কা সফর করে। ম্যাচগুলো ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে খেলা হয়।  সিরিজের সব ম্যাচ পাল্লেকেলের নিকটবর্তী বলগোল্লার পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত হয়। সিরিজটি ১–১ ব্যবধানে ড্র হয়।
দলীয় সদস্য
সিরিজ শুরুর আগে শ্রীলঙ্কা দলের ভানুকা রাজাপক্ষ দল থেকে নিজের নাম প্রত্যাহার করে নেন। তাঁর বদলি হিসেবে দলে নুওয়ানিন্দু ফার্নান্দোকে যোগ করা হয়, যার সাথে চোটের কারণে দল থেকে ছিটকে যাওয়া প্রমোদ মদুশনের পরিবর্তে মিলন রত্নায়কেকেও দলে নেয়া হয়।
আইজিবিপি, বাংলাদেশ
আইজিবিপি, বাংলাদেশ (ইন্টারন্যাশনাল জিয়োস্ফিয়ার-বায়োস্ফিয়ার প্রোগ্রাম, বাংলাদেশ) হচ্ছে বাংলাদেশে অবস্থিত বহুবিষয়ক গবেষণা সংস্থা যা আন্তর্জাতিক বিজ্ঞান কাউন্সিল, ইউরোপিয়ান কমিশন এবং নেদারল্যান্ডের বৈজ্ঞানিক গবেষণা প্রতিষ্ঠানের সমর্থনে প্রতিষ্ঠিত। ১৯৮৬ সালে আন্তর্জাতিক বিজ্ঞান কাউন্সিল আইজিবিপি প্রতিষ্ঠা করে। স্টকহোমের ১৯৮৭ সালে কার্যক্রম পরিচালনার জন্য স্টকহোমের রয়্যাল সুইডিশ অ্যাকাডেমি অব সাইন্সের কার্যালয়ে এর সচিবালয় স্থাপন করা হয়। ১৯৮৯ সালের জানুয়ারি মাসে বাংলাদেশে বাংলাদেশ বিজ্ঞান একাডেমীর আওতায় আইজিবিপি'র শাখা অফিস প্রতিষ্ঠা করা হয়। আইজিবিপি বাংলাদেশের  প্রথম চেয়ারম্যান হিসেবে সাইফউদ-দীন চৌধুরী দায়িত্ব পালন করেন । ১৬ সদস্যের জাতীয় কমিটি বাংলাদেশ শাখার কার্যক্রম পরিচালনা করে। বাংলাদেশ বিজ্ঞান একাডেমী সভাপতি আইজিবিপি বাংলাদেশের চেয়ারম্যান হিসেবে দ্বায়িত্বপালন করেন।
লক্ষ্য ও উদ্দেশ্য
পরিবেশের ভৌত, রাসায়নিক এবং জীবজ প্রক্রিয়াসমূহের মধ্যকার পারস্পরিক সম্পর্ক নির্ণয় ও ব্যাখ্যা করা আইজিপির মূল উদ্দেশ্য। সমগ্র বিশ্বের পরিবেশের উপর মানুষের কর্মকাণ্ড কীভাবে এবং কি হারে  বিরূপ প্রতিক্রিয়া সৃষ্টি করছে তা নির্ণয় করা এবং এসব সমস্যা সমাধানে দরকারী পদক্ষেপ গ্রহণের পরামর্শ দেওয়া আইজিবিপির অন্যতম উদ্দেশ্য।
কর্মকাণ্ড
বিশ্বের ৭২টি দেশে আইজিবিপি'র আঞ্চলিক শাখা আছে। প্রতিটি শাখার জন্যে একটি করে জাতীয় কমিটি আছে। এসব কমিটির পরামর্শে আইজিবিপি প্রাসঙ্গিক গবেষণা কর্ম পরিচালনা করে। এই দেশভিত্তিক আঞ্চলিক কমিটিগুলো আন্তর্জাতিক গবেষণা প্রচেষ্টার সঙ্গে যুক্ত থাকার পাশাপাশি কেন্দ্রীয় প্রতিষ্ঠানের কার্যক্রম পরিচালনার জন্য অর্থ অনুদান প্রদান করে।
১৯৯০ সালে বাংলাদেশের জাতীয় কমিটির সদস্য সংখ্যা বৃদ্ধি করা হয়। জাতীয় কমিটিটি গবেষণার সুবিধার্থে কয়েকটি বিশেষজ্ঞ দল গঠন করে। সামুদ্রিক বাস্ত্তসংস্থান এবং বায়ুমন্ডলের পারস্পরিক সম্পর্ক, উদ্ভিজ্জ এবং জলবায়ুর পরিবর্তনশীলতা, জৈবভূওরাসায়নিক (বায়োজিওকেমিক্যাল) প্রক্রিয়ার গতিশীলতা বাস্ত্তসংস্থানিক তন্ত্রসমূহের সক্রিয়তা, এবং বাস্ত্ততন্ত্রের উপর মানুষের প্রভাব ইত্যাদি বিষয় নিয়ে এই দল গুলো কাজ করে। বিভিন্ন দেশে গবেষণা কাজ চালানোর জন্যে আইজিবিপি কর্তৃক নির্ধারিত পদ্ধতি ও কাঠামো রয়েছে। বিশ্ব রাজনীতির কোনোপ্রকার প্রভাব আইজিবিপি'র কর্ম ও গবেষণা পরিচালনায় নাই, তবে এই সংস্থা দেশের নীতি নির্ধারণে নির্ভরযোগ্য বৈজ্ঞানিক তথ্য যুগিয়ে সহায়তা প্রদান করে থাকে।
রাবণ (২০১০-এর চলচ্চিত্র)
রাবণ হলো একটি ২০১০ সালের ভারতীয় হিন্দি -ভাষা অ্যাকশন-অ্যাডভেঞ্চার রোমান্টিক ফিল্ম যা মণি রত্নম দ্বারা সহ-রচিত, সহ-প্রযোজনা এবং পরিচালিত। এতে অভিষেক বচ্চন, ঐশ্বরিয়া রাই বচ্চন এবং বিক্রম প্রধান ভূমিকায় অভিনয় করেছেন, যেখানে গোবিন্দ, নিখিল দ্বিবেদী, রবি কিষাণ এবং প্রিয়মণি মুখ্য ভূমিকায় অভিনয় করেছেন। এই চলচ্চিত্রের মাধ্যমে বিক্রম এবং প্রিয়মণির হিন্দি চলচ্চিত্রে অভিষেক করেন। চলচ্চিত্রটি রামায়ণ মহাকাব্যের মূল অংশ অনুসরণ করে তৈরি, কিন্তু চলচ্চিত্র কাহিনী বর্ণনা এটিকে রামায়ন থেকে আলাদা করেছে। চলচ্চিত্রটিতে, একজন পুলিশ অফিসার একজন উপজাতীয় নেতা এবং আইন ভঙ্গকারীকে খুঁজে বের করার জন্য তাড়া করছে, যে তার (পুলিশের) স্ত্রীকে অপহরণ করেছে। বিরা মুন্ডা হলো অপহরণকারী। অপহরণের মূল উদ্দেশ্য ছিলো তার বোনের মৃত্যুর প্রতিশোধ নেওয়া। পুলিশ হেফাজতে নির্যাতন এবং নৃশংস ধর্ষণের ফলে তার বোনের মৃত্যু হয়েছিল। এই চলচ্চিত্রটি স্টকহোম সিনড্রোমের উপর ভিত্তি করে নির্মিত।
উন্নয়ন
অভিষেক বচ্চন এবং ঐশ্বরিয়া রাই বচ্চনের জুড়ি ২০০৭ সালে বায়োপিক গুরু নির্মাণের সময়, মণি রত্নম তাদের পরবর্তী পরিচালকের সাথে লাজ্জো শিরোনামের জন্য একটি স্ক্রিপ্ট চূড়ান্ত করেছিলেন। ইসমত চুঘতাইয়ের একটি ছোট গল্পের উপর ভিত্তি করে এই স্ক্রিপ্টটি লেখা ছিল। এটি মরুভূমিতে সেট করা একটি মিউজিক্যাল পিরিয়ড ফিল্ম এবং এতে আমির খান এবং কারিনা কাপুর প্রধান চরিত্রে অভিনয় করেছিলেন। যদিও পূর্বের চলচ্চিত্রটি মুক্তির পর পরই ছবিটির ফ্লোরে যাওয়ার কথা ছিল। কিন্তু সৃজনশীলতার পার্থক্যের কারণে রত্নম এবং খানের মধ্যে বিবাদের খবর পাওয়া গেছে। যদিও সিনেমাটোগ্রাফার পিসি শ্রীরাম এই প্রতিবেদনগুলিকে অস্বীকার করেছেন। ছবির গীতিকার গুলজার বলেছেন যে গল্পের কপিরাইট অর্জনে আসলে সমস্যা ছিল, এবং সুরকার এ আর রহমান এমনকি ছবির স্কোরের ৮০% সম্পন্ন করার বিষয়টি নিশ্চিত করেছেন। তবুও, অজানা কারণে প্রকল্পটি ব্যাক বার্নারে রাখা হয়েছিল।
মুক্তি
রাবণ এবং একই সাথে তৈরি এর তামিল সংস্করণ রাভানন, ১৮ জুন ২০১০-এ মুক্তি পায়।
সমালোচনামূলক প্রতিক্রিয়া
ডান|থাম্ব| লন্ডন প্রিমিয়ারে অভিষেক ও ঐশ্বরিয়া
প্রশংসা
জিতেছে
মনোনীত
বাওয়ালি আনলিমিটেড
বাওয়ালি আনলিমিটেড ২০১২ সালের একটি ভারতীয় বাংলা চলচ্চিত্র। ছবিটি পরিচালনা করেছেন সুজিত মন্ডল এবং প্রযোজনা করেছেন পঙ্কজ আগরওয়াল।
সাউন্ডট্র্যাক
সাউন্ডট্র্যাকটিতে স্যাভি এবং দেব সেন রচিত ৬টি গান রয়েছে।
তুমি স্বপ্ন তুমি সাধনা
তুমি স্বপ্ন তুমি সাধনা বাংলাদেশী পরিচালক শাহাদত হোসেন লিটন পরিচালিত হৃদয়ভাঙ্গা প্রেমকাহিনি। প্রধান চরিত্রে অভিনয় করেছেন শাকিব খান, অপু বিশ্বাস, অমিত হাসান।
সঙ্গীত
এই ছবিতে সঙ্গীত পরিচালনা করেছেন আহমেদ ইমতিয়াজ বুলবুল ও আলী আকরাম শুভ।
সাউন্ডট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ক্রম !! গান !! কণ্ঠ !! অভিনয়ে !! মন্তব্য
হরিকুমার চক্রবর্তী
হরিকুমার চক্রবর্তী (১৮৮২ - ১৯৬৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
প্রারম্ভিক জীবন
হরিকুমার চক্রবর্তী পশ্চিমবঙ্গের দক্ষিণ চব্বিশ পরগণা জেলার সোনারপুর থানার অন্তর্গত চাংড়িপোতা (সুভাষগ্রাম) গ্রামে হরিকুমার জন্মগ্রহণ করেন। তার পিতার নাম যোগেন্দ্রকুমার চক্রবর্তী।
বিপ্লবী কর্মকাণ্ড
হরিকুমার চক্রবর্তী এবং মানবেন্দ্রনাথ রায় ওরফে নরেন্দ্রনাথ ভট্টাচার্যের নেতৃত্বেই স্বাধীনতা সংগ্রামের ধারার সূচনা হয় দক্ষিণ চব্বিশ পরগণা জেলায়। হরিকুমার প্রথমে অনুশীলন সমিতির সক্রিয় সদস্য ছিলেন। পরে তিনি বাঘা যতীনের যুগান্তর দলের সঙ্গে যুক্ত হন। বাঘা যতীনের নির্দেশে হরিকুমার সঙ্গীসাথীদের সাথে সুন্দরবনের গোসাবা অঞ্চলে গভীর জঙ্গলে ম্যাভেরিক জাহাজে জার্মানি থেকে পাঠানো অস্ত্রশস্ত্র ও অর্থ সংগ্রহের উদ্দেশ্যে অভিযান করতে যান। কলকাতায় হ্যারি এন্ড সন্স নামে ব্যবসায়ী প্রতিষ্ঠানের আড়ালে একটি গুপ্ত বিপ্লবী সংগঠন চালাতেন তিনি। অস্ত্র আমদানি ছিল তার দায়িত্ব। এই গুপ্ত ঘাঁটিতে তিনি গ্রেপ্তার হন ১৭ আগস্ট, ১৯১৫ সালে। এরপর ব্রিটিশ সরকার তাকে বহুদিন কারারুদ্ধ করে রাখে। সরকারী ভাষ্যে তিনি ছিলেন 'বাংলার সবথেকে ভয়ঙ্কর বিপ্লবী গোষ্ঠীর উচ্চ পর্যায়ের নেতা '
১৯২১ খ্রিষ্টাব্দের ২০ জানুয়ারি তিনি জেল থেকে ছাড়া পান। এরপর তিনি কংগ্রেসে যোগ দেন। এই সময় তিনি নেতাজী সুভাষ ও চিত্তরঞ্জন দাশের সাহচর্য পেয়েছিলেন। তিনি মহাত্মা গান্ধীর ডাকে অসহযোগ আন্দোলনে সক্রিয় ভাবে অংশ নেন। তারপর তিনি দেশবন্ধু চিত্তরঞ্জন দাশের স্বরাজ পার্টিতে যোগ দেন এবং ইনডিপেন্ডেন্স লিগের বাংলাদেশ শাখার সম্পাদক হন। স্বরাজ পার্টির কাজে জড়িত থাকার জন্য ব্রিটিশ সরকার তাকে আবার গ্রেপ্তার করে। দীর্ঘকাল কারাবাসের ফলে তিনি অসুস্থ হয়ে পড়েন। তিনি বর্মার মান্দালয় ও ইনসিন জেলে বন্দী থাকেন।
১৯২৮ খ্রিষ্টাব্দে জেল থেকে ছাড়া পেয়ে কলকাতার কংগ্রেস অধিবেশনে ভলান্টিয়ার সাবকমিটির সম্পাদক হন । কংগ্রেসের এই অধিবেশনে নেতাজির পূর্ণ স্বাধীনতা প্রস্তাবের পরিবর্তে জওহরলাল নেহরুর স্বায়ত্তশাসনের প্রস্তাব গৃহীত হওয়ায় হরিকুমার কংগ্রেস ছেড়ে আবার বিপ্লবী কর্মকাণ্ডে জড়িত হন। তিনি দক্ষিণ চব্বিশ পরগণা জেলার বিভিন্ন অঞ্চলে বিপ্লবী সংগঠন গড়ে তোলেন। এই কারণে ব্রিটিশরা আবার ১৯৩০ সালে তাকে কারাবন্দী করে। তিনি যুগান্তর দলের মুখপত্র 'স্বাধীনতা' ও র‍্যাডিকাল পার্টির 'জনতা' পত্রিকা সম্পাদনা করতেন।
মৃত্যু
১৯৬৩ সালে ক্যানসার রোগে হরিকুমার চক্রবর্তীর জীবনাবসান হয়।
কবিতা খানম
বেগম কবিতা খানম (জন্ম ৩০ জুন ১৯৫৭) হলেন বাংলাদেশের একজন সাবেক নির্বাচন কমিশনার ও সাবেক জেলা ও দায়রা জজ। ২০১৭ সালের ফেব্রুয়ারিতে দায়িত্ব নেয়া কবিতা খানম বাংলাদেশের প্রথম নারী নির্বাচন কমিশনার।
প্রারম্ভিক জীবন
কবিতা খানম ১৯৫৭ সালের ৩০শে জুন নওগাঁ জেলার সদর উপজেলার উকিলপাড়া গ্রামে জন্মগ্রহণ করেন। তার পিতার নাম বজলুল হক। বজলুল হকের ৪ ছেলে ও ৪ মেয়ের মধ্যে কবিতা চতুর্থ।
১৯৭২ সালে নওগাঁ সরকারি বালিকা উচ্চ বিদ্যালয়ে মাধ্যমিক সম্পন্ন করে তিনি নওগাঁ বিএমসি কলেজ থেকে ১৯৭৪ সালে উচ্চ মাধ্যমিক সম্পন্ন করেন। ১৯৭৭ সালে রাজশাহী বিশ্ববিদ্যালয় থেকে প্রাণিবিজ্ঞানে স্নাতক এবং ১৯৭৮ সালে স্নাতকোত্তর ডিগ্রী অর্জন করেন। ১৯৮১ সালে একই বিশ্ববিদ্যালয় থেকে এলএলবি ডিগ্রী অর্জন করেন।
কর্মজীবন
কবিতা খানম বাংলাদেশ সিভিল সার্ভিস পরীক্ষায় তৎকালীন বিচার ক্যাডার এ যোগদান করে ১৯৮৪ সালের ২২ ফেব্রুয়ারিতে রাজশাহীর মুন্সেফ (বর্তমানে সহকারী জজ) পদে যোগ দেন। ১৯৯৪ সালে যুগ্ম জেলা জজ, ২০০০ সালে অতিরিক্ত জেলা জজ ও ২০০৬ সালে জেলা জজ হিসেবে পদোন্নতি লাভ করেন। তিনি রাজশাহী ছাড়াও চাঁপাইনবাবগঞ্জ জেলায় কর্মরত ছিলেন। ২০১৬ সালের ৩০ জুন মাসে রাজশাহী জেলার সিনিয়র জেলা ও দায়রা জজ হিসেবে অবসর গ্রহণ করেন।
২০১৭ সালের ১৫ ফেব্রুয়ারিতে কবিতা খানম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।
সোহাইবুল্লাহ
সোহাইবুল্লাহ (জন্ম ২০ মার্চ ১৯৯৬) একজন পাকিস্তানি ক্রিকেটার । ২২ অক্টোবর ২০১৬ সালে,  ২০১৬-১৭ মৌসুমের কায়েদ-ই-আজম ট্রফিতে পানি ও বিদ্যুৎ উন্নয়ন কর্তৃপক্ষ ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে। তিনি 2018-19 কায়েদ-ই-আজম ওয়ানডে কাপে ১৩ সেপ্টেম্বর ২০১৮ সালে, খান রিসার্চ ল্যাবরেটরিজের হয়ে লিস্ট এ তে আত্মপ্রকাশ করেন। একই বছরের, ১০ ডিসেম্বর ২০১৮-এ রাওয়ালপিন্ডির হয়ে ২০১৮-১৯  মৌসুমের জাতীয় টি২০ কাপে টি-টোয়েন্টি তে অভিষেক ঘটে।
২০২১ সালের জানুয়ারীতে, তাকে ২০২০-২১ মৌসুমের পাকিস্তান কাপের জন্য সেন্ট্রাল পাঞ্জাবের দলে অন্তর্ভুক্ত করা হয়েছিল।
তথ্যসূত্র
<references group="" responsive="1">
কৃত্রিম উপগ্রহভিত্তিক দিকনির্ণয়
কৃত্রিম উপগ্রহভিত্তিক দিকনির্ণয় বা স্যাটেলাইট ন্যাভিগেশন সংক্ষেপে স্যাটনাভ এক ধরনের দিকনির্দেশক স্বয়ংসম্পূর্ণ ব্যবস্থা যা কৃত্রিম উপগ্রহের দ্বারা ভূ-পৃষ্ঠের যেকোনো অবস্থান প্রদর্শন করতে পারে। বেতার সংযোগের মাধ্যমে এটি ছোট বৈদ্যুতিন যন্ত্রের (জিপিএস) নিখুঁত অবস্থান (কিছু মিটার এর মধ্যে) বলে দিতে পারে (অক্ষাংশ দ্রাঘিমাংশ ও উচ্চতা)। এই ব্যবস্থা দিকনির্দেশন, অবস্থান বা জিপিএস যুক্ত কোন চলমান বস্তুর অবস্থান নিরূপণে কার্যকরী। জিপিএস-কে নিখুঁত স্থানীয় সময় নিরূপণের কাজেও ব্যবহার করা হয়ে থাকে। এই মাধ্যম সম্পূর্ণ আন্তর্জাল এবং দূরভাষ নিরপেক্ষ, যদিও এগুলির ব্যবহার এই স্যাটেলাইট ন্যাভিগেশন ব্যবস্থাকে আরও নিখুঁত করে তোলে।
একটি স্যাটেলাইট ন্যাভিগেশন ব্যবস্থা যদি পুরো বিশ্বে কার্যকরী হয় তবে তাকে গ্লোবাল ন্যাভিগেশন স্যাটেলাইট সিস্টেম (জিএনএসএস) বলে। ডিসেম্বর ২০১৬ পর্যন্ত মার্কিন NAVSTAR জিপিএস, রাশিয়ান GLONASS এবং ইউরোপিয়ান ইউনিয়নের Galileo গ্লোবাল ন্যাভিগেশন স্যাটেলাইট সিস্টেমের আওতায় আসে। চিন তাদের আঞ্চলিক BeiDou ন্যাভিগেশন স্যাটেলাইট সিস্টেমকে ২০২০ নাগাদ BeiDou-2 GNSS গ্লোবাল ন্যাভিগেশন স্যাটেলাইট সিস্টেমের দিকে পরিণত করে ফেলার প্রক্রিয়ায় আছে। ইউরোপিয়ান ইউনিয়নের Galileo ২০২০ নাগাদ পুরোপুরি কার্যকর হয়ে উঠবে। ভারতের কৃত্রিম উপগ্রহ নির্ভর প্রসারণ ব্যবস্থা, GPS Aided GEO Augmented Navigation(GAGAN) NAVSTAR জিপিএস এবং GLONASS -এর কার্যক্ষমতা আরো বাড়িয়ে তুলেছে। ভারত ইতিমধ্যেই IRNSS কে NAVIC (Navigation with Indian Constellation) নাম দিয়ে কক্ষপথে স্থাপন করেছে, এটি মূলত কয়েকটি কৃত্রিম উপগ্রহের সমষ্টি যা ভারতীয় উপমহাদেশে দিকনির্দেশনা করতে সক্ষম, জুন ২০১৬ এর মধ্যেই এটি কার্যকর হবে। ফ্রান্স ও জাপান তাদের নিজস্ব জিএনএসএস তৈরির পথে আছে।
পুরো বিশ্বে এই ব্যবস্থা কার্যকর করার জন্য মূলত ১৮ থেকে ৩০ টি মাঝারি উচ্চতার, বিভিন্ন কক্ষীয়তলে বিভক্ত উপগ্রহ পুঞ্জ ব্যবহার করা হয়ে থাকে। এগুলির কক্ষীয়তল ৫০°-এর বেশি হেলে থাকে এবং আবর্তনকাল কমবেশি ১২ ঘণ্টা হয়ে থাকে (১২০০০ মাইল বা ২০০০০ কিমি উচ্চতায় এগুলি অবস্থিত)।
ইতিহাস ও তত্ত্বীয় আলোচনা
থাম্ব|276x276পিক্সেল আগে এই ধরনের কাজে DECCA, LORAN, GEE আর Omega radio navigation নামক ভূ-স্থাপিত বেতার মূলক যন্ত্র ব্যবহার করা হত। মূলত দীর্ঘ তরঙ্গদৈর্ঘের বেতার প্রেরক একটি যন্ত্র প্রধান একটি সঙ্কেত পাঠায়, এই প্রেরক যন্ত্রের অবস্থান মাস্টার বা প্রভু অবস্থান হিসাবে পরিচিত। এই সঙ্কেত পাঠাবার কিছু মুহূর্ত পরেই আরও একটি সঙ্কেত কিছু "ভৃত্য" প্রেরক পাঠায়- এদের অবস্থান আলাদা আলাদা জায়গায় হয়ে থাকে। গ্রাহক যন্ত্রে এই দুটি সঙ্কেত গ্রহণের সময়ের তারতম্য থেকে গ্রাহকের অবস্থান প্রত্যেক "ভৃত্য" প্রেরক থেকে কতদূরে তা জানা যায়, যা অবস্থান নিরূপণে সহায়ক।
স্যাটেলাইটের নিখুঁত অবস্থান স্বল্প কিছু সময়ের জন্যেই প্রযোজ্য। গণনায় বিশুদ্ধতা আনার জন্য মার্কিন জলসেনা (USNO) নিরবচ্ছিন্নভাবে এই স্যাটেলাইটের নিখুঁত কক্ষীয় অবস্থান পর্যবেক্ষণ করে যেতে থাকতো। যখনই কক্ষীয় আচরণ পাল্টাত তখনই নতুন অবস্থান সংবলিত তথ্য স্যাটেলাইটে প্রেরণ করা হত। এভাবে কক্ষীয় গণনায় বিশুদ্ধতা আনা হত।
এখন আধুনিক ব্যবস্থা আরো উন্নত। কক্ষীয় তথ্য ছাড়াও এখন স্যাটেলাইটগুলি তথ্য পাঠাবার নিখুঁত সময়ও মূল তথ্যের সাথে মিশিয়ে প্রেরণ করে। স্যাটেলাইট পুঞ্জের সময় গণনার কাজে একটি পারমাণবিক ঘড়ি সাহায্য করে। প্রেরক যন্ত্র অন্তত তিনটি বা চারটি স্যাটেলাইট থেকে তথ্য গ্রহণ করে (সমুদ্রতলে)। এরকম কিছু তথ্যসমষ্টি গ্রাহকের নিরবচ্ছিন্ন অবস্থান নিরূপণ করে। একাজে trilateration গণিত ব্যবহার করা হয়। এখানে আরও দেখুন।
পেমেন্ট পরিষেবা প্রদানকারী
একটি পেমেন্ট পরিষেবা প্রদানকারী বা পেমেন্ট সার্ভিস প্রোভাইডার (PSP) হল একটি তৃতীয় পক্ষের কোম্পানি যা ক্রেডিট কার্ড এবং ডেবিট কার্ড থেকে ক্রিপ্টো পেমেন্ট পর্যন্ত ইলেকট্রনিক পেমেন্ট গ্রহণ করতে ব্যবসায়িকদের সহায়তা করে। PSP যারা অর্থপ্রদান করে, অর্থাৎ ভোক্তা এবং যারা তাদের গ্রহণ করে, অর্থাৎ খুচরা বিক্রেতাদের মধ্যে মধ্যস্থতাকারী হিসেবে কাজ করে।
কৃত্রিম উপগ্রহভিত্তিক দিকনির্ণয়
ইতিহাস ও তত্ত্বীয় আলোচনা
প্রত্যেক পরিমাপ গ্রাহককে প্রেরককেন্দ্রিক গোলক তলে আসীন করে। এরকম বেশ কিছু তথ্যপুঞ্জ গ্রাহকের অবস্থান নির্দেশ করে। গ্রাহক ও প্রেরকের আপেক্ষিক গতি ও আয়নমণ্ডলে বেতারের গতিহ্রাস গণনায় বিশুদ্ধতা কমিয়ে আনে। এর জন্য চার বা তার বেশি স্যাটেলাইট ব্যবহার করা হয়। Kalman filtering এর মত প্রণালী বিচ্ছিন্ন তথ্যস্রোতকে বিশ্লেষণ ও নিখুঁত অবস্থান নির্দেশ করে অবস্থান সময় ও গতির সঠিক পরিমাপ দেয়।
বাংলা গুঁইসাপ
বাংলা গুঁইসাপ (Varanus bengalensis) বা বাংলা গুঁই Varanus গণের অন্তর্ভুক্ত এক প্রজাতির গুঁইসাপ। প্রজাতিটি বাংলাদেশ ও ভারতসহ দক্ষিণ ও দক্ষিণ-পূর্ব এশিয়ার বেশ কয়েকটি দেশে ব্যাপকভাবে বিস্তৃত। এরা মূলত স্থলচর। পুরুষরা সাধারণত স্ত্রীদের চেয়ে বড় হয়। ভারী বেঙ্গল মনিটর ৭.২ কেজি এবং বন্দী স্থূলকায় বেঙ্গল মনিটর এমনকি তারচেয়েও ওজনদার হতে পারে। এই প্রজাতিটি প্রধানত নিচু উচ্চতায় বিস্তৃত এবং শুষ্ক প্রায়-ঊষর মরুভূমির আবাস এবং আর্দ্র বনে দেখা যায়। প্রায়ই এদেরকে কৃষিজ অঞ্চলে এবং ১৫০০ মিটার উচ্চতার নিচে পাওয়া যায়।
কৃত্রিম উপগ্রহভিত্তিক দিকনির্ণয়
সামরিক ও অসামরিক ব্যবহার
থাম্ব|267x267পিক্সেল|ল্যাপটপ এর সাথে জিপিএস গ্রাহক যুক্ত আছে সামরিক প্রয়োগ স্যাটেলাইট ন্যাভিগেশনের প্রধান অনুপ্রেরণা। লক্ষ্যে সঠিক ভাবে ক্ষেপণাস্ত্র দ্বারা আঘাত করতে পারা স্যাটেলাইট ন্যাভিগেশনএর অন্ননতম অবদান। এতে অস্ত্রের ধ্বংসক্ষমতা বাড়ে ও ভুল লক্ষ্যে আঘাতের সম্ভাবনা কমে। সৈন্যদলকে সঠিক ভাবে চালনা এবং তাদের অবস্থান যুদ্ধকালীন পরিস্থিতিতে বিশেষ সহায়ক।
পেমেন্ট পরিষেবা প্রদানকারী
অপারেশন
সাধারণত, একটি পেমেন্ট সার্ভিস প্রোভাইডার একাধিক অর্জনকারী ব্যাংক, কার্ড, এবং পেমেন্ট নেটওয়ার্কগুলির সাথে সংযোগ করতে পারে৷ অনেক ক্ষেত্রে, পেমেন্ট সার্ভিস প্রোভাইডার এই প্রযুক্তিগত সংযোগগুলি, বাহ্যিক নেটওয়ার্কের সাথে সম্পর্ক এবং ব্যাঙ্ক অ্যাকাউন্টগুলি সম্পূর্ণরূপে পরিচালনা করবে এবং তাই অনলাইন দোকানগুলির জন্য অর্থপ্রদানের পদ্ধতিগুলির প্রযুক্তিগত প্রক্রিয়াকরণের যত্ন নেয়৷ এটি বণিককে আর্থিক প্রতিষ্ঠানের উপর কম নির্ভরশীল করে তোলে এবং সরাসরি এই সংযোগ স্থাপনের কাজ থেকে মুক্ত করে, বিশেষ করে যখন আন্তর্জাতিকভাবে কাজ করে। বাল্ক ডিল নিয়ে আলোচনা করে তারা প্রায়শই সস্তা ফি দিতে পারে।
বাংলা গুঁইসাপ
বিবরণ
বাংলা গুঁইসাপের তুণ্ড থেকে পায়ু পর্যন্ত দৈর্ঘ্য ১.৮ মিটার। দেহ জলপাই সবুজ রঙের, তাতে হলুদ রঙের সজ্জা ও কালো ফোঁটা থাকে। কখনো কখনো অপ্রাপ্তবয়স্ক গুঁইসাপের দেহে কালো প্রান্তবিশিষ্ট ওসিলি আড়াআড়ি দাগ সৃষ্টি করে। টেম্পোরাল দাগ দুইটি। অপ্রাপ্তবয়স্ক গুঁইসাপের মাথার পাশে এ দাগ সুস্পষ্ট। এছাড়া দেহে সাদাটে, হলুদ এবং সরু কালো রঙের আড়াআড়ি রেখা থাকতে পারে। কখনো কখনো অনিয়মিত ছোট ছোট ফোঁটা দেখা যায়। মাথা লম্বা, তুণ্ড সূচালো, শীর্ষ উত্তল, গ্রীবা লম্বা, নাসারন্ধ্র ছিদ্রের মতো এবং তুণ্ডের শীর্ষের তুলনায় চোখের সামনে অবস্থিত। গ্রীবার পার্শ্বীয় ভাঁজ সুগঠিত। ক্রাউন আঁইশ বৃত্তাকার এবং নুকাল আঁইশের তুলনায় বড়। লেজ চাপা ও শীর্ষে দু'টি শির থাকে। দেহের মধ্যভাগ আঁইশের সংখ্যা ৭০-১১০ সারি। স্ত্রী গুঁইসাপের লেজ পুরুষ গুঁইসাপের চেয়ে ছোট।
কৃত্রিম উপগ্রহভিত্তিক দিকনির্ণয়
সামরিক ও অসামরিক ব্যবহার
অসামরিক প্রয়োগের বেশিরভাগ জুড়েই আছে দিকনির্দেসন। রেলপথ ও সড়কপথে যানবাহনের সঠিক অবস্থান জানতে পারা যানজট কমাতে সাহায্য করে। অজানা স্থানে এই ব্যবস্থা বিশেষ সুবিধাজনক। এছাড়াও বিভিন্ন ব্যবসায়িক কাজে যেমন তৈল উত্তোলন, খনিজ উত্তোলনে এই পরিসেবা কাজে লাগে। স্যাটেলাইট ন্যাভিগেশন এর মাধ্যমে জমি জরিপ ও উচ্চতা নিরূপণ অত্যন্ত নিখুঁতভাবে করা যায়।
পেমেন্ট পরিষেবা প্রদানকারী
অপারেশন
পেমেন্ট সার্ভিস প্রোভাইডার কার্ড এবং ব্যাঙ্ক ভিত্তিক পেমেন্ট, লেনদেন পেমেন্ট ম্যাচিং, রিপোর্টিং, ফান্ড রেমিট্যান্স এবং জালিয়াতি সুরক্ষার জন্য ঝুঁকি ব্যবস্থাপনা পরিষেবাও অফার করতে পারে। কিছু পিএসপি নগদ অর্থ প্রদান, ওয়ালেট, প্রিপেইড কার্ড বা ভাউচার এবং এমনকি কাগজ বা ই-চেক প্রক্রিয়াকরণ সহ অন্যান্য পরবর্তী প্রজন্মের পদ্ধতিগুলি ( পেমেন্ট সিস্টেম ) প্রক্রিয়া করার জন্য পরিষেবা সরবরাহ করে।
কৃত্রিম উপগ্রহভিত্তিক দিকনির্ণয়
জিপিএস
"মূল নিবন্ধঃ জিপিএস"থাম্ব|313x313px|Geostationary, GPS, GLONASS, Galileo, Compass (MEO), [[আন্তর্জাতিক মহাকাশ স্টেশন|International Space Station, Hubble Space Telescope এবং Iridium constellation orbits, তার সঙ্গে Van Allen radiation belts এবং পৃথিবী র তুলনা. ]]মার্কিন যুক্তরাষ্ট্রের জিপিএস প্রায় ৩২ টি স্যাটেলাইট নিয়ে গঠিত যা ছয়টি কক্ষতলে বিভক্ত।এটি কার্যকর হয় ১৯৭৮ সালে এবং বিশ্বজুড়ে উপলব্ধ হয় ১৯৯৪ সালে। জিপিএস সবচেয়ে বেশি ব্যবহৃত গ্লোবাল ন্যাভিগেশন স্যাটেলাইট সিস্টেম।
GLONASS
"মূল নিবন্ধঃ GLONASS"পূর্বতন সোভিয়েত এবং বর্তমান রাশিয়ান, Global'naya Navigatsionnaya Sputnikovaya Sistema (রাশিয়ান: ГЛОбальная НАвигационная Спутниковая Система), বা GLONASS ২৪ টি স্যাটেলাইট নিয়ে গঠিত দিকনির্দেশক স্যাটেলাইট ব্যবস্থা।
পেমেন্ট পরিষেবা প্রদানকারী
অপারেশন
পেমেন্ট সার্ভিস প্রোভাইডার ফি সাধারণত দুটি উপায়ের একটিতে চার্জ করা হয়: প্রতিটি লেনদেনের শতাংশ হিসাবে বা প্রতি লেনদেনের একটি নির্দিষ্ট খরচ হিসাবে।
কৃত্রিম উপগ্রহভিত্তিক দিকনির্ণয়
গ্যলিলিও
"মূল নিবন্ধঃ গ্যলিলিও"ইউরোপিয়ান ইউনিয়ন এবং ইউরোপিয়ান মহাকাশ সংস্থা ২০০২ সালে জিপিএস এর পরিবর্ত হিসাবে গ্যলিলিও পজিশনিং সিস্টেম এর প্রকাশে রাজি হয়। গ্যলিলিও প্রায় ৩০ কোটি ইউরোর ব্যয়ে ১৫ ডিসেম্বর ২০১৬ সালে প্রাথমিকভাবে কার্যকর হয়। ৩০ টি মাঝারি উচ্চতার উপগ্রহ প্রাথমিকভাবে ২০১০ সালে কার্যকর করার পরিকল্পনা ছিল কিন্তু ২০১৪ সালে এটি কার্যকর হয়। প্রথম পরীক্ষামূলক স্যাটেলাইটটি ২৮ ডিসেম্বর ২০০৫ সালে উৎক্ষেপণ করা হয়। ২০২০ সালে এটি পুরোপুরি কার্যকর হবে। জিপিএস এর সমতুল্য হওয়ায় পুরনো জিপিএস সিস্টেম এর প্রভূত উন্নতিতে সক্ষম এই ব্যবস্থা। এতে Composite Binary Offset Carrier (CBOC) modulation ব্যবহার করা হয়।
পেমেন্ট পরিষেবা প্রদানকারী
অপারেশন
মার্কিন যুক্তরাষ্ট্র ভিত্তিক অনলাইন পেমেন্ট পরিষেবা প্রদানকারীরা আর্থিক অপরাধ প্রয়োগকারী নেটওয়ার্ক (বা FinCEN ) দ্বারা তত্ত্বাবধান করা হয়, মার্কিন যুক্তরাষ্ট্রের ট্রেজারি বিভাগের একটি ব্যুরো যা অর্থ পাচার, সন্ত্রাসী অর্থায়নকারী এবং অন্যান্য মোকাবেলায় আর্থিক লেনদেনের তথ্য সংগ্রহ ও বিশ্লেষণ করে। আর্থিক অপরাধ ।
কৃত্রিম উপগ্রহভিত্তিক দিকনির্ণয়
BeiDou-2
থাম্ব|305x305px|১৯৭৮ থেকে ২০১৪ পর্যন্ত উৎক্ষেপিত GNSS স্যাটেলাইট"মূল নিবন্ধঃ BeiDou Navigation Satellite System"চিন বর্তমানে তাদের এশীয় পরিষেবাকে বিবর্ধন করে ২০২০ এর মধ্যে ২য় প্রজন্মের Beidou স্যাটেলাইট ন্যাভিগেশন ব্যবস্থা (BDS বা BeiDou-2, পুর্ববর্তি COMPASS) সম্পূর্ণ করার কথা ভাবছে। প্রস্তাবিত এই ব্যবস্থা ৩০ টি মাঝারি উচ্চতার স্যাটেলাইট ও ৫ টি ভুসমলয় স্যাটেলাইট নিয়ে গঠিত হবে। ১৬ স্যাটেলাইট নিয়ে গঠিত এশীয় আঞ্চলিক ব্যবস্থা ২০১২ সালে সম্পূর্ণ হয়েছিল।
পেমেন্ট পরিষেবা প্রদানকারী
অপারেশন
ইউরোপীয় অর্থপ্রদান পরিষেবা প্রদানকারীরা ইউরোপীয় অর্থপ্রদান পরিষেবা নির্দেশিকা অনুসারে তত্ত্বাবধানে থাকে।
কৃত্রিম উপগ্রহভিত্তিক দিকনির্ণয়
BeiDou-1
"মূল নিবন্ধঃ Beidou Navigation Satellite System"২য় প্রজন্মের Beidou স্যাটেলাইট ন্যাভিগেশন ব্যবস্থা। চিনের এই ব্যবস্থা ১৬ টি মাঝারি উচ্চতার স্যাটেলাইট নিয়ে গঠিত। এটি বিবর্ধিত হয়ে ২০২০ সাল নাগাদ ৩৫ টি স্যাটেলাইট সংবলিত ব্যবস্থায় পরিণত হবে।
পেমেন্ট পরিষেবা প্রদানকারী
প্রকারভেদ
পেমেন্ট পরিষেবা প্রদানকারীর তিনটি বিভাগ রয়েছে:
কৃত্রিম উপগ্রহভিত্তিক দিকনির্ণয়
NAVIC
"মূল নিবন্ধঃ NAVIC"Indian Space Research Organisation (ISRO) নির্মিত NAVIC বা NAVigation with Indian Constellation একটি স্বয়ংসম্পূর্ণ আঞ্চলিক স্যাটেলাইট ন্যাভিগেশন সিস্টেম যা ভারতীয় সরকারের সম্পূর্ণ নিয়ন্ত্রাধীন। ২৮ এপ্রিল ২০১৬-র মধ্যে সম্পূর্ণ করার পরিকল্পনা নিয়ে সরকার মে ২০০৬ সালে এর অনুমোদন দেয়। এটি ৭ টি দিকনির্দেশক স্যাটেলাইট নিয়ে গঠিত। যার মধ্যে ৩ টি ভুসমলয় কক্ষপথে আছে এবং বাকি চারটি সমলয় কক্ষপথে অবস্থিত থেকে পুরো ভারতীয় উপমহাদেশকে স্যাটেলাইট ন্যাভিগেশনের আওতায় নিয়ে আসবে। সর্বনিম্ন ৭.৬ মিটারের বিশ্লেষণ ক্ষমতাসম্পন্ন এই ব্যবস্থা সম্পূর্ণভাবে ভারতে প্রস্তুত। গ্রাহক প্রেরক এবং স্যাটেলাইটের যন্ত্রাংশ সবই ভারতে তৈরি হয়েছে যা সরকারের উদ্দেশ্য ছিল। সাতটি স্যাটেলাইট IRNSS-1A, IRNSS-1B, IRNSS-1C, IRNSS-1D, IRNSS-1E, IRNSS-1F, এবং IRNSS-1G যথাক্রমে ১ জুলাই ২০১৩, ৪ এপ্রিল ২০১৩, ১৬ অক্টোবর ২০১৪, ২৮ মার্চ ২০১৫, ২০ জানুয়ারী ২০১৬, ১০ মার্চ ২০১৬ এবং ২৮ এপ্রিল ২০১৬ তে সতীশ ধওন মহাকাশ কেন্দ্র থেকে উৎক্ষেপণ করা হয়েছে।
পেমেন্ট পরিষেবা প্রদানকারী
নিরাপত্তা
প্রতিটি বণিক তার নিজের ক্রিয়াকলাপের জন্য দায়ী থাকে এবং সেই অনুযায়ী নিশ্চিত করতে হবে যে নির্বাচিত প্রদানকারী নির্দেশিকাগুলি পালন করে, যেমন ডেটা সুরক্ষা সম্পর্কিত। PCI DSS নির্দেশিকা মেনে চলা গুরুত্বপূর্ণ। PCI সম্মতির চারটি স্তর রয়েছে, যেগুলি PSP দ্বারা অবশ্যই সম্মান করা উচিত। লেনদেনের পরিমাণের পাশাপাশি অর্থপ্রদানের ব্র্যান্ড দ্বারা মূল্যায়ন করা ঝুঁকির স্তরের অন্যান্য বিবরণের উপর নির্ভর করে, অর্থপ্রদান পরিষেবা প্রদানকারীকে উচ্চ মান অনুসরণ করতে হবে।
কৃত্রিম উপগ্রহভিত্তিক দিকনির্ণয়
QZSS
"মূল নিবন্ধঃ Quasi-Zenith Satellite System"Quasi-Zenith Satellite System বা QZSS হল জাপানের একটি আঞ্চলিক ৩ স্যাটেলাইট সমন্বিত ব্যবস্থা যা time transfer ও জিপিএসের ক্ষমতা বিবর্ধনে সহায়ক। প্রথম প্রদর্শনমূলক স্যাটেলাইট উৎক্ষেপণ করা হয় সেপ্টেম্বর ২০১০ এ।
পেমেন্ট পরিষেবা প্রদানকারী
নিরাপত্তা
স্তরগুলি নিম্নরূপ:
কৃত্রিম উপগ্রহভিত্তিক দিকনির্ণয়
সম্প্রসারণ
GNSS সম্প্রসারণের সাহায্যে স্যাটেলাইটগুলির গুনমান যেমন নিপুণতা, নির্ভরযোগ্যতা এবং লভ্যতা বাড়ানো হয়। একাজে বাইরে থেকে তথ্য গণনায় প্রবেশ করানো হয়। এর কয়েকটি উদাহরণ হল Wide Area Augmentation System, European Geostationary Navigation Overlay Service, Multi-functional Satellite Augmentation System, Differential GPS, এবং inertial navigation systems।
স্বল্প উচ্চতার কক্ষীয় স্যাটেলাইট দূরভাষ ব্যবস্থা
বর্তমান দুটি কার্যকর স্যাটেলাইট যেকোনো প্রেরক-গ্রাহক যন্ত্রের অবস্থান কয়েক কিলোমিটারের মধ্যে ডপলার ক্রিয়ার মাধ্যমে নিরূপণ করে। সেই অবস্থান সংবলিত তথ্য প্রেরক-গ্রাহক যন্ত্রে পাঠানো হয় যা AT command বা একটি graphical user interface বিশ্লেষণে সাহায্য করে। এটিকে স্থান নির্ভর দুরভাষ মূল্য নির্ধারণেও কাজে লাগান যায়।
স্থাননিরূপণ
"মূল নিবন্ধঃ GNSS positioning calculation"
ভি-০১
ভি-০১ হলো একটি কোভিড-১৯ টিকা প্রার্থী যা একটি অধীন লিবজোন ফার্মাসিউটিক্যাল গোষ্ঠী দ্বারা বিকশিত হয়েছে।
খনার বচন
খনার বচন মূলত কৃষিতত্ত্বভিত্তিক ছড়া। আনুমানিক ৮ম থেকে ১২শ শতাব্দীর মধ্যে রচিত। অনেকের মতে, খনা নাম্নী জ্যোতির্বিদ্যায় পারদর্শী এক বিদুষী বাঙালি নারীর রচনা এই ছড়াগুলো। তবে এ নিয়ে মতভেদ আছে। অজস্র খনার বচন যুগ-যুগান্তর ধরে গ্রাম বাংলার জন-জীবনের সাথে মিশে আছে। জনশ্রুতি আছে যে, খনার নিবাস ছিল অধুনা পশ্চিমবঙ্গের উত্তর চব্বিশ পরগণা জেলার বারাসত সদর মহকুমার দেউলিয়া গ্রামে (বর্তমানে চন্দ্রকেতুগড় প্রত্নস্থল, যেটি খনামিহিরের ঢিবি নামে পরিচিত)। তিনি ছিলেন বৈদ্য বংশজাত । এমনকি, তিনি রাজা বিক্রমাদিত্যের সভার নবরত্নের দশম সদস্য ছিলেন বলে কথিত। বরাহমিহির বা বররুচি-এর পুত্র মিহির তার স্বামী ছিল বলেও কিংবদন্তি কথিত আছে। এই রচনাগুলো পাঁচ ভাগে বিভক্ত।
খনার বচনের কিছু উদাহরণ
তার অর্ধেক ধান, বিনা চাষে পান। (১৬ দিন চাষ করার পর সেই জমিতে মূলা চাষ করলে ভাল জাতের ফলন পাওয়া যায়। তুলা লাগানোর জমিতে ৮ দিন চাষ করতে হবে, ধানের জমিতে ৪ দিন চাষ করে ধান লাগালে ভাল ফলন পাওয়া যায়। পানের জমিতে চাষের প্রয়োজন হয় না।) তবে পাবে পোয়ে।
তাতেই কাপড়, তাতেই ভাত। (কলাগাছের ফলন শেষে গাছের গোড়া যেন না কাটে কৃষক, কেননা তাতেই সারা বছর ভাত-কাপড় জুটবে তাদের।)
রাজা যায় মাগনে। (আগুনে অর্থাৎ অঘ্রাণে, আর, মাগনে মানে ভিক্ষাবৃত্তির কথা বোঝাতে ব্যবহৃত, অর্থাৎ যদি অঘ্রাণে বৃষ্টিপাত হয়, তো, রাজারও ভিক্ষাবৃত্তির দশা, আকাল অবস্থায় পতিত হওয়াকে বোঝায়।)
কড়ি হয় তুষে। (অর্থাৎ,পৌষে বৃষ্টিপাতের ফলে কৃষক তুষ বিক্রি করেও অঢেল টাকাকড়ির বন্দোবস্ত করবে।) তিন না জানেন বরাহ।
মেঘের মধ্যেই জলের রেখা,
আগে হতে পিছে ভালো যদি ডাকে মায়।। (খালি কলসি দেখে যাত্রা করলে টা শুভ হয় না কিন্তু যদি সেই কলসিতে জল/পানি ভরতে যাওয়ার দৃশ্য দেখে কেউ যাত্রা করে তা শুভ সূচনা হয়। যাত্রা করার আগে মায়ের ডাক ভাল, কিন্তু যাত্রা করে বেরিয়ে যাওয়ার পর মা যদি পেছন থেকে ডাকে তা আরও মঙ্গলের সূচনা করে।)
তার বলদের হয় বাত, ঘরে তার থাকে না ভাত। (পূর্ণিমা বা অমাবস্যায় হাল ধরা উচিত নয়, ধরলে চিরকাল দুঃখ পেতে হয়। বলদ বাত রোগে পঙ্গু হয়ে যায়, চাষ না করার ফলে ঘরে তার ভাত জোটে না।)
(যার বলদ থাকতেও যে মায়া করে খাটায় না, তার বলদ শুধু বসে খায়। ফলে বলদের পেছনে শুধু শুধু খরচ হয় এবং জমিতে কোন চাষ হয় না। ফলে খাবারের অভাব দেখা দেয়। মানুষ বসে খেলেও একই ফল হয়।)
(বাড়ির কাছে ধানের জমি থাকলে এবং তাতে চাষ করলে লাভবান হওয়া যায় বেশি। কারণ চুরি যাবার ভয় থাকে না এবং পাহারা দেওয়ার জন্য পয়সা দিয়ে লোক রাখার দরকার হয় না। সুযোগ বুঝে খুঁজে দেখে যদি গরু কেনা যায় তাতে না চিনলেও বেশি লাভবান হাওয়া যায়।)
লক্ষ্মী বলেন ঐখানে আছি। (ফাঁক ফাঁক করে ধান বুনলে ধানের গুছি মোটা হয় এবং অনেক বেশি ফলন হয়।)
(যে দিন ধানের শীষ বের হবে তার থেকে ঠিক কুড়ি দিন পর ধান কাটতে হবে। ধান মাড়াই ও ঝাড়াই করতে হবে দশ দিনের মধ্যে এবং তারপর নিয়ে গোলায় তুলবে।)
(যে কৃষক পরের সাহায্যে চাষ করে তার আশা বৃথা। বাপ-ছেলে কাজ করলে সবচেয়ে ভাল ফসল ফলানো যায় তা না হলে সহোদর ভাইকে নিলেও ঠিকমত কাজ করবে। অন্যরা ফাঁকি দেওয়ার চেষ্টা করবে।)
(দিনের বেলা প্রখর রোদ আর রাত্রে বৃষ্টি হলে ধানের জমি উর্বর হয় ও ধানের ফলন ভাল হয়।)
(বেলে মাটিতে আউশ ধান এবং এঁটেল মাটিযুক্ত জমিতে পাট ভাল হয়।)
(এখানে বলা হয়েছে, নদীর পাড়ে কচু গাছ বুনলে কচুর ফলন ভালো হয়।)
(শরৎকালের শেষ দিকে সরিষার আবাদ করার উপদেশ দেওয়া হয়েছে,এতে লাভ পাওয়া যায়।)
(অঘ্রাণে বৃষ্টি না হলে কাঁঠালের ফলন ভালো হয় না।)
(গ্রাম বাংলার বাড়ির চাল বা ছাদভরা কুমড়োগাছের পাতার ফলনও যদি ভালো হয়, তাহলে মানুষ সেটার দ্বারাই অন্ন যোগাতে পারবে।)
(যে পুকুরে মাছ চাষ করা হয়, তার পাশে লাউগাছ লাগানো উপকারী। আবার যে জমিতে ধান চাষ হয়, সেখানে মরিচের ফলন ভালো হয়।) ( যে বছর বর্ষায় পানি কম হয়, সে বছর অধীক শীত হয়)
মফিজ লেক
মফিজ লেক বা ইসলামী বিশ্ববিদ্যালয় লেক বা সংক্ষেপে ইবি লেক বাংলাদেশের কুষ্টিয়া জেলায় অবস্থিত কুষ্টিয়া ইসলামী বিশ্ববিদ্যালয় ক্যাম্পাসের অভ্যন্তরে অবস্থিত একটি লেক ও দর্শনীয় স্থান। লেকটির সৌন্দর্যের কারনে অনেকে ঢাকার হাতিরঝিলের সাথে তুলনা করে ইবির হাতিরঝিল নামে অভিহিত করে থাকে। অতিথি পাখি আগমনের জন্য এই লেকের পরিচিতি রয়েছে, বিশ্ববিদ্যালয় প্রশাসন থেকে অঞ্চলটিকে অভয়ারন্য ঘোষণা করা হয়েছে। এই লেকে প্রতিদিন ক্যাম্পাসের শিক্ষার্থীরা ও বাহিরের পর্যটক পরিদর্শনে আসে।
ইতিহাস
মফিজ লেকের ইতিহাস অনেক পুরাতন, বিশ্ববিদ্যালয় প্রতিষ্ঠা ১৯৭৯ সালের পূর্ব থেকেই এই স্থান দিয়ে এই লেক প্রবাহিত হওয়ার অস্তিত্ব পাওয়া যায়। ১৯৭৯ সালে ইসলামী বিশ্ববিদ্যালয় প্রতিষ্ঠা হলে সেই সময়ে এই লেকটির নামকরণ করা হয় ইসলামী বিশ্ববিদ্যালয় লেক বা সংক্ষেপে ইবি লেক।
অবস্থান
ইবি লেক ইসলামী বিশ্ববিদ্যালয় ক্যাম্পাসের পশ্চিম পাশে অবস্থিত। লেকটি কুষ্টিয়া শহর ছাড়িয়ে কুষ্টিয়া-খুলনা মহাসড়ক ধরে মাত্র ২৪ কিলোমিটার দক্ষিণের শান্তিডাঙ্গা-দুলালপুর গ্রামে অবস্থিত ইসলামী বিশ্ববিদ্যালয় ক্যাম্পাসে অবস্থিত। ক্যাম্পাসের ইসলামী বিশ্ববিদ্যালয় কেন্দ্রীয় মসজিদ সংলগ্ন প্রকৌশলী ভবন ঘেষে লেকটি অবস্থিত। লেকটির প্রযুক্তিগত অবস্থান উত্তর ২৩°৪৩'২২ এবং পূর্ব ৮৯°৮'৫৩।
বর্ণনা
ইবি লেকের দৈর্ঘ্যে প্রায় ১০০ মিটার। মূল লেকটির আকার ইংরেজি ওয়াই (Y) আকৃতির মত, তবে মূল লেক ছাড়িয়ে বিশ্ববিদ্যালয়ের প্রকৌশলী ভবনের পিছনেও রয়েছে বিস্তৃত লেক। আকিজ গ্রুপের অর্থায়নে ১৩ লক্ষ টাকা ব্যয় করে লেকটির উপরে তৈরি করা হয়েছে দৃষ্টিনন্দিত একটি ব্রিজ। লেকের এক পাশে নির্মিত করা হয়েছে সুউচ্চ ওয়াচ টাওয়ার এবং অপর পাশে বোটানিক্যাল গার্ডেন। কিছুদূর অন্তর অন্তর দর্শনার্থী ও বিশ্ববিদ্যালয়ের শিক্ষার্থীদের জন্য বসার স্থান তৈরি করা হয়েছে।
ইবির লেকে বিভিন্ন ধরনের ফুল ফুটে থাকে, এর মধ্যে লাল পদ্ম, কচুরি ফুল, লেকের ধারে সাদা কাশফুলসহ বিভিন্ন ফুল ফুটে বিভিন্ন সময়ে।
অতিথি পাখির আগমন
সারা দেশের অতিথি পাখির আগমনের স্থানের মধ্যে ইবি লেক বিখ্যাত। এই লেকে শুভ্র বক, বুনো শালিকের দল, টিয়ে, ময়না, ফিঙে, মাছরাঙা, সরালি, ল্যাঞ্জা হাঁস, খুঁনতে হাঁস, বালি হাঁস, মানিকজোঁড় প্রভৃতি পাখির আগমন লক্ষ্য করা যায়। বিশ্ববিদ্যালয় কর্তৃপক্ষের মতে, অনেক আগে থেকেই ইসলামী বিশ্ববিদ্যালয় লেকে সাইবেরিয়া, উত্তর মেরু, ভারত, নেপাল প্রভৃতি দেশ থেকে অতিথি পাখির আগমন ঘটে।
গগ ও মেগগ
গগ্‌ পুরাতন বাইবেলে উল্লিখিত একজন পরাক্রান্ত জালেম নেতা। বাইবেলের এক স্থানে উল্লেখ আছে যে, গগ্‌ ম্যাগগদের দেশে আবির্ভূত হয়ে ম্যাগগদের নিয়ে একসাথে ইসরাঈল বা ফিলিস্তিন আক্রমণ করে পরাজিত হবে। লক্ষনীয় বিষয় এই যে এরা কুরআনে উল্লিখিত ইয়াজুজ মাজুজ দের সাথে তুলনীয়।
ইযেকিয়েলের গ্রন্থ অনুসারে গগ্‌ হচ্ছে রশ, মেশেচ এবং তুবাল এর রাজপুত্র। এই স্থান গুলো ম্যাগগদের দেশের উত্তরে অবস্থিত। (ইযেকিয়েল ৩৮: ২-৩)
ইযেকিয়েলের ভবিষ্যদবাণী অনুসারে ইসরাইলর ।পর্বতমালা ঈশ্বরের হাতে পরাজিত হবে। তবেগগ্‌ একজন ব্যক্তি নাকি কোন গোত্র তা নিয়ে মতভেদ আছে।
অরবিন্দ শিশু হাসপাতাল
অরবিন্দ শিশু হাসপাতাল বাংলাদেশের দিনাজপুরে অবস্থিত একটি বেসরকারি হাসপাতাল। এটি ১৯৮৭ সালে ১৭ জানুয়ারী অসহায় ও দরিদ্র চিকিৎসা সেবা বঞ্চিত শিশুদের বিশেষায়িত চিকিৎসা সেবা প্রদানের উদ্দেশ্যে প্রতিষ্ঠিত হয়|
অবস্থান
বাংলাদেশের দিনাজপুর শহরের প্রাণকেন্দ্র ঘাসিপাড়া এলাকায় ১৭ জানুয়ারি ১৯৮৭ সনে ৪০ শতাংশ জমির উপর প্রতিষ্ঠিত হয়।
হাবিবুর রহমান (প্রকৌশলী)
হাবিবুর রহমান (জন্ম: ১৯৫৯) একজন বাংলাদেশী প্রকৌশল শিক্ষাবিদ । তিনি বাংলাদেশ প্রকৌশল বিশ্ববিদ্যালয়ের (বুয়েট) সিভিল ইঞ্জিনিয়ারিং বিভাগের অধ্যাপক এবং ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) ৬ষ্ঠ উপাচার্য। ডুয়েটের উপাচার্য পদে নিয়োগ লাভের আগে তিনি বুয়েটের উপ-উপাচার্য হিসেবে দায়িত্ব পালন করেন।
প্রাথমিক জীবন ও শিক্ষা
হাবিবুর রহমান কুড়িগ্রাম জেলার নাগেশ্বরী উপজেলার ধনিগাগলা গ্রামে ১৯৫৯ সালে জন্মগ্রহণ করেন। তার বাবা নাছির উদ্দিন ব্যাপারী এবং মা হাবিজন নেছা।
তিনি বুয়েটের সিভিল ইঞ্জিনিয়ারিং বিভাগ থেকে ১৯৮২ সালে স্নাতক (ইঞ্জি.) ও ১৯৮৪ সালে পরিবেশ প্রকৌশল বিষয়ে স্নাতকোত্তর ডিগ্রি লাভ করেন। যুক্তরাজ্যের গ্লাসগো (স্কটল্যান্ড) শহরের স্ট্র্যাথক্লাইড বিশ্ববিদ্যালয় থেকে ১৯৮৯ সালে তিনি পিএইচডি ডিগ্রি অর্জন করেন।
কর্মজীবন
হাবিবুর রহমান বাংলাদেশ প্রকৌশল বিশ্ববিদ্যালয়ের সিভিল ইঞ্জিনিয়ারিং বিভাগের অধ্যাপক। তিনি একজন পানি সম্পদ ও পরিবেশ প্রকৌশল বিশেষজ্ঞ। দীর্ঘ কর্মজীবনে অধ্যাপনার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি বুয়েটের সিভিল ইঞ্জিনিয়ারিং বিভাগের বিভাগীয় প্রধান ছিলেন। এছাড়াও তিনি বুয়েটের উপ-উপাচার্য, ঢাকা ওয়াসার চেয়ারম্যানসহ বিভিন্ন গুরুত্বপূর্ণ দায়িত্ব পালন করেছেন।
‘বাংলাদেশ ন্যাশনাল বিল্ডিং কোড’-এর তিনটি অধ্যায় (পানি সরবরাহ, স্যানিটেশন ও অগ্নিনিরোধ) রচনায় রহমান মূল্যবান অবদান রেখেছেন। তিনি ইউএনসিআরডি-জাপান, বিশ্বব্যাংক, আইডিবি, ইসি ও বিশ্ব স্বাস্থ্য সংস্থা-এর প্রকল্পসহ প্রায় অর্ধশতাধিক সিভিল, পানি সরবরাহ, স্যানিটেশন ও এনভায়রনমেন্টাল ম্যানেজমেন্ট প্রকল্পের মত গুরুত্বপূর্ণ জাতীয় প্রকল্পে পরামর্শক হিসেবে কাজ করেছেন।
হাবিবুর রহমান ২০২০ সালের ১৭ নভেম্বর পরবর্তী চার বছরের জন্য ঢাকা প্রকৌশল ও প্রযুক্তি বিশ্ববিদ্যালয়ের উপাচার্য হিসেবে নিয়োগ পান এবং ১৮ নভেম্বর আনুষ্ঠানিকভাবে বিশ্ববিদ্যালয়টির ৬ষ্ঠ উপাচার্য হিসেবে দায়িত্বভার গ্রহণ করেন।